Мікіта Мелказёраў

**Мікіта Мелказёраў** (; ) — беларускі журналіст, відэаблогер, найбольш вядомы як аўтар і вядучы ютуб-каналаў «Жыццё-маліна», прысвечанага інтэрв’ю з грамадскімі і культурнымі дзеячамі і «Загляне сонца», прысвечанага гісторыі Беларусі.

## Біяграфія 
### Раннія гады. Вучоба 
Нарадзіўся ў Хабараўску (РСФСР). У 1993 годзе, ва ўзросце пяці гадоў, маці адправіла Мікіту ў Мінск да дзядулі і бабулі, а сама вярнулася ў Хабараўск, каб скончыць магістратуру і аформіць развод. Бацька, які ў савецкі час быў лідарам хабараўскага камсамола, а пасля заняўся бізнесам, застаўся ў Расіі. Сувязь з ім была канчаткова страчана, калі Мікіту было 11 гадоў. Выхаваннем Мікіты займаліся маці і бабуля, Марсельеза Серапіёнаўна, якая працавала загадчыцай дзіцячага садка.

Да 10-га класа займаўся футболам у ДзЮСШ. У юнацтве сутыкнуўся з алкагольнай залежнасцю, здолеў пераадолець яе і трымаўся цвярозага ладу жыцця.

### YouTube-канал «Жыццё-маліна» 
.]]
У чэрвені 2020 года запусціў аўтарскі YouTube-канал «Жыццё-маліна» грамадска-палітычнага і культуралагічнага фармата. Мелказёраў запісваў інтэрв’ю з вядомымі беларусамі, сярод якіх былі палітыкі, дзеячы культуры, літаратары.

У 2022 годзе запусціў дадатковы фармат — падкаст «Slodky Stony», прысвечаны абмеркаванню беларускай ідэнтычнасці і бягучых падзей. Выйшла пяць выпускаў.

У 2023 годзе запусціў аўтарскі праект «Загляне сонца» (@zahlianie_sonca) — гістарычны падкаст, асноўнымі тэмамі якога была гісторыя Беларусі і Расіі, разбор міфаў прапаганды, крытыка гістарычных постацей і падзей.

### Моўнае пытанне 
У жніўні 2021 года Мелказёраў ініцыяваў публічны выклік у Instagram, паабяцаўшы выпусціць відэа на беларускай мове пры дасягненні 30 тысяч падпісчыкаў. Ініцыятыва выклікала неадназначную рэакцыю аўдыторыі, аднак стала штуршком для асабістага пераходу блогера на беларускую мову. Потым Мелказёраў вёў свае праекты і сацыяльныя сеткі пераважна па-беларуску, папулярызуючы гэту мову ў медыяпрасторы.

### Пераслед і эміграцыя 
3 чэрвеня 2021 года, пасля затрымання калегі і аўтара канала «ЧестнОК» Аляксандра Івуліна, Мелказёраў прыняў рашэнне пакінуць Беларусь праз пагрозу крымінальнага пераследу. Эміграваў у Польшчу, дзе працягнуў журналісцкую дзейнасць. У інтэрв’ю расійскаму блогеру Юрыю Дудзю падрабязна расказаў пра прычыны ад’езду і рэпрэсіі ў дачыненні да беларускіх медыя. Улады рэжыму Лукашэнкі ў Беларусі неаднаразова ўносілі рэсурсы Мелказёрава ў спіс забароненых:

* 25 красавіка 2022 года Telegram-канал і лагатып «Жыццё-маліна» прызнаны судом Цэнтральнага раёна Мінска «экстрэмісцкімі матэрыяламі». Таксама асобна прызнаны экстрэмісцкім матэрыялам выпуск праграмы з удзелам ксяндза Вячаслава Барка, рашэнне прынята судом Расонскага раёна 14 кастрычніка 2022 года.
* У кастрычніку 2022 года асобныя выпускі праграмы таксама трапілі ў спіс экстрэмісцкіх матэрыялаў.
* У 2023—2024 гадах на дзяржаўным тэлебачанні выходзілі сюжэты з ускоснымі і прамымі пагрозамі ў адрас блогера. Ціск на журналіста ажыццяўляўся і праз дзяржаўныя сродкі масавай інфармацыі. У эфіры тэлеканала «СТБ» намеснік генеральнага дырэктара агенцтва «Мінск-Навіны» Кірыл Казакоў публічна заявіў пра асабістую гатоўнасць расстраляць Мелказёрава.
* У 2025 годзе праект «Жыццё-маліна» разам з «Загляне сонца» былі афіцыйна прызнаны КДБ Беларусі «экстрэмісцкімі фармаваннямі».

### Прыватнае жыццё і погляды 
У студзені 2025 года ажаніўся з беларускай мадэллю Лінай Цапавай. Цырымонія шлюбу прайшла ў анлайн-фармаце праз сэрвіс у штаце Юта (ЗША). Смерць наступіла раптоўна. Паводле інфармацыі тэлеканала «Белсат», польская пракуратура пачала расследаванне па факце смерці паводле артыкула пра ненаўмыснае забойства. СМІ адзначаюць, што гэта стандартная юрыдычная працэдура ў Польшчы ў выпадках, калі прычына смерці маладога чалавека не відавочная на момант агляду, і не абавязкова сведчыць пра крымінальны характар здарэння. Пазней ветэран беларускага палітычнага руху, Зянон Пазняк выказаў меркаванне, што Мелказёраў мог быць «атручаны ворагамі Беларусі» і «расследаванне магло б быць больш эфектыўным пры раннім ўзбуджэнні справы».

Пасля смерці Мікіты Мелказёрава каманда канала «Жыццё-маліна» абвясціла пра закрыццё праекта.

## Ушанаванне памяці 
Смерць журналіста выклікала шырокі рэзананс у беларускай медыясупольнасці і сярод палітычных эмігрантаў, якія адзначылі яго ўклад у развіццё незалежнай беларускай журналістыкі.

Словы спачування выказалі палітыкі Святлана Ціханоўская, Павел Латушка, Зянон Пазняк.

Паэт Уладзімір Някляеў прысвяціў памяці журналіста верш.

Незадоўга да смерці Мелказераў перадаў свае вядомыя жоўтыя кроксы, у якіх часта з’яўляўся ў эфірах, у фонд Музея вольнай Беларусі.

У студзені 2026 года Аб’яднаны пераходны кабінет Беларусі пасмяротна ўзнагародзіў Мелказёрава медалём «За плённую працу на карысць Беларусі».

## Крыніцы 
## Спасылкі 
* Канал «жыццё-маліна» на YouTube
* Канал «Slodky Stony» на YouTube

Катэгорыя:Выпускнікі Інстытута журналістыкі БДУ
Катэгорыя:Журналісты Беларусі
Катэгорыя:Блогеры Беларусі
Катэгорыя:Журналісты паводле алфавіта
Катэгорыя:Узнагароджаныя медалём «За плённую працу на карысць Беларусі»